ኣብዚ ሕዚ እዋን መደንገፂ ኮይኑ ዘሎ ለበዳ ኮሮናቫይረስ: "ኣእዳውኩም ብማይን ሳሙናን ተሓፂብኩም ብቐሊሉ ክትከላኸልዎ ትኽእሉ ኢኹም"ዝብል ምኽሪ ሓኻይም ይደጋገም ኣሎ። እዚ፡ ተግባራውነቱ ኣብ ፈተና ዝወደቐ ይመስል። ቤት ፅሕፈት ኣገልግሎት ማይ ከተማ መቐለ፡ ቡምቧ ማይ ንምክፍፋል ግዜ ሰሌዳን ሪጋን ከምዘውፀአ ይገልፅ። እዚ ጥራይ ግን እኹል ስለዘይኮነ፡ ማይ ብቦጥ የራግፍ ኣሎ። ዘላቒ ፍታሕ ፅሩይ ዝስተ ማይ ከተማ መቐለ ንምፍታሕ: ዓብዪ ግድብ ገረብ ግባ ከምዝስራሕ ዘሎ ይፍለጥ::ነቲ ስራሕ ድማ ኩባንያ ስራሕቲ ህንፀት ቻይና ከምዝወሰዶ ይዝረብ። ፍርቂ ብርጭቆ ማይ ጥራሕ ዘቕርቡ ኣብያተ መግቢ ሃረር፡ "ናይ ጉድጓድ ማይ ኢና እናፍላሕና ንሰቲ ዘለና" እቲ ህንፀት በቲ ዝተትሓዘሉ ትልሚ ይኸይድ ከምዘሎ ሓላፊ ቢሮ ሃብቲ ማይ ትግራይ ዶ/ር ቴድሮስ ንቢቢሲ ገሊጾም። ህንፀት እቲ ግድብ ንምምችቻው ዝጥዕም ቀዳማይ ምዕራፍ ምእላይ ገረብ ግባ ዝሓለፈ ሰሙን ከምዝተዛዘመ ኣምባሳደር ቻይና ኣብ ኢትዮጵያን ሰበ ስልጣን ክልል ትግራይን ኣብ ዝተረኸብሉ ዕላዊ ኮይኑ እዩ። መንግስቲ እንታይ ይገብር ኣሎ?
